הוראות הבחירות (דרכי תעמולה) (סדרי הדין בבקשות ועררים)

{{ח:התחלה}}
{{ח:כותרת|הוראות הבחירות (דרכי תעמולה) (סדרי הדין בבקשות ועררים), התשע״ה–2015}}

{{ח:פתיח-התחלה}}
{{ח:תיבה|ק״ת תשע״ה, 1852|הוראות הבחירות (דרכי תעמולה) (סדרי הדין בבקשות ועררים)|https://olaw.org.il/takanot/takanot-7547.pdf}}; {{ח:תיבה|תשפ״ב, 1120|תיקון|https://olaw.org.il/takanot/takanot-9789.pdf}}; {{ח:תיבה|תשפ״ה, 1638|תיקון|https://olaw.org.il/takanot/takanot-11847.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הבחירות (דרכי תעמולה)#סעיף 17ה|סעיף 17ה(א)}} {{ח:חיצוני|חוק הבחירות (דרכי תעמולה)|לחוק הבחירות (דרכי תעמולה), התשי״ט–1959}} (להלן – החוק), ובאישור ועדת החוקה חוק ומשפט של הכנסת, אני מורה לאמור:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשפ״ב}}
{{ח:ת}} בהוראות אלה –
{{ח:ת|סוג=הגדרה}} ”היושב ראש“ – יושב ראש ועדת הבחירות המרכזית או יושב ראש ועדת הבחירות האזורית המוסמך לדון בעתירה, לפי העניין;
{{ח:ת|סוג=הגדרה}} ”חוק הבחירות לכנסת“ – {{ח:חיצוני|חוק הבחירות לכנסת|חוק הבחירות לכנסת [נוסח משולב], התשכ״ט–1969}};
{{ח:ת|סוג=הגדרה}} ”חוק חופש המידע“ – {{ח:חיצוני|חוק חופש המידע|חוק חופש המידע, התשנ״ח–1998}};
{{ח:ת|סוג=הגדרה}} ”יושב ראש הוועדה המרכזית“ – יושב ראש ועדת הבחירות המרכזית שמונה לפי {{ח:חיצוני|חוק הבחירות לכנסת#סעיף 17|סעיף 17 לחוק הבחירות לכנסת}};
{{ח:ת|סוג=הגדרה}} ”יושב ראש ועדה אזורית“ – יושב ראש של ועדת בחירות אזורית, שמונה לפי {{ח:חיצוני|חוק הבחירות לכנסת#סעיף 20|סעיף 20(א) לחוק הבחירות לכנסת}}, ונקבע לפי {{ח:חיצוני|חוק הבחירות (דרכי תעמולה)#סעיף 17ד|סעיף 17ד(א) לחוק}};
{{ח:ת|סוג=הגדרה}} ”מזכירות הוועדה“ – מזכירות ועדת הבחירות המרכזית במשכן הכנסת;
{{ח:ת|סוג=הגדרה}} ”נוגע בדבר“ – אחד מאלה:
{{ח:תתת|(1)}} חבר ועדת הבחירות המרכזית שהוא נציג הסיעה שתעמולה בעדה מהווה או עלולה להוות עבירה לפי {{ח:חיצוני|חוק הבחירות (דרכי תעמולה)|החוק}};
{{ח:תתת|(2)}} בא כוח רשימת מועמדים שמונה לפי {{ח:חיצוני|חוק הבחירות לכנסת#סעיף 59|סעיף 59 לחוק הבחירות לכנסת}} שתעמולה בעדה מהווה או עלולה להוות עבירה לפי {{ח:חיצוני|חוק הבחירות (דרכי תעמולה)|החוק}};
{{ח:ת|סוג=הגדרה}} ”עתירה“ – עתירה למתן צו לפי {{ח:חיצוני|חוק הבחירות (דרכי תעמולה)#סעיף 17ב|סעיף 17ב}} {{ח:חיצוני|חוק הבחירות (דרכי תעמולה)#סעיף 17ג|או 17ג לחוק}};
{{ח:ת|סוג=הגדרה}} ”פקודת הראיות“ – {{ח:חיצוני|פקודת הראיות|פקודת הראיות [נוסח חדש], התשל״א–1971}};
{{ח:ת|סוג=הגדרה}} ”תצהיר“ – תצהיר לפי {{ח:חיצוני|פקודת הראיות#סעיף 15|סעיף 15 לפקודת הראיות}};
{{ח:ת|סוג=הגדרה}} ”תקנות סדר הדין האזרחי“ – {{ח:חיצוני|תקנות סדר הדין האזרחי|תקנות סדר הדין האזרחי, התשע״ט–2018}}.

{{ח:סעיף|2|הגשת עתירה|תיקון: תשפ״ה}}
{{ח:תת|(א)}} עתירה תימסר למזכירות הוועדה כשהיא סרוקה וחתומה על צרופותיה כאמור בסעיף קטן (ג) {{ח:פנימי|סעיף 3|ובסעיף 3}}, ותוגש, עד השעה 14:00 בימים א׳ עד ה׳ בשבוע, באמצעות המערכת הממוחשבת של הוועדה, בהתאם להנחיות לעניין אופן ההגשה המקוונת, שיפורסמו באתר המרשתת של ועדת הבחירות המרכזית; העובדות שבעתירה יאומתו בתצהיר שיצורף אליה; מועד קבלת העתירה במזכירות הוועדה ייחשב המועד שבו אישרה מזכירות הוועדה את קבלת העתירה על צרופותיה; מזכירות הוועדה רשאית להנחות את העותר להגיש עותק מקורי, כרוך ומודפס של העתירה, על צרופותיה, נוסף על הגשתה כאמור, במסירה אישית במשרדי מזכירות הוועדה או בדואר רשום למזכירות הוועדה.
{{ח:תת|(ב)}} בעתירה ייכללו כל אלה:
{{ח:תתת|(1)}} שם העותר, מספר זהותו ומענו להמצאת כתבי בי־דין, לרבות מספר טלפון, מספר טלפון נייד, מספר פקסימילה וכתובת דואר אלקטרוני, ואם הוא מיוצג – שם בא כוחו ופרטיו כאמור;
{{ח:תתת|(2)}} המשיבים ומענם להמצאת כתבי בי־דין, הפרטים המפורטים בפסקה (1) לגבי כל אחד מהמשיבים, אם ניתן לבררם, ועניינו של כל אחד מהמשיבים בנושא העתירה; היה המשיב מועמד לבחירות לכנסת או לבחירות לרשות מקומית, או סיעה של הכנסת או של מועצה מקומית או אזורית, או רשימת מועמדים לכנסת או לרשות מקומית, יצוין הדבר בהבלטה בעתירה;
{{ח:תתת|(3)}} תיאור התעמולה נושא העתירה והמועד שבו פורסמה, או שבו היא עתידה להיות מפורסמת;
{{ח:תתת|(4)}} העניין של העותר בנושא העתירה;
{{ח:תתת|(5)}} תמצית הנימוקים שבעובדה ושבחוק שעליהם מתבססת העתירה;
{{ח:תתת|(6)}} נעשתה פנייה מוקדמת בכתב למשיב – יצורפו העתקים של ההתכתבות לעניין זה; לא נעשתה פנייה מוקדמת – יפורטו הנימוקים להגשת העתירה בלא פנייה מוקדמת;
{{ח:תתת|(7)}} פירוט הסעד המבוקש;
{{ח:תתת|(8)}} עותר המבקש לצרף נספחים לעתירה יצרף –
{{ח:תתתת|(א)}} לפני הנספח הראשון, תוכן עניינים שבו יפורטו ביחס לכל נספח: שם הנספח, הספרה שבה סומן ומספר העמוד של העמוד הראשון לנספח;
{{ח:תתתת|(ב)}} לפני כל אחד מהנספחים, דף מקדים שבראשו ובמרכזו יצוינו: שם הנספח, הספרה שבה סומן ומספר העמוד של העמוד הראשון של הנספח; הפרטים המצוינים בסעיף זה יירשמו בגופן ”David“, גודל 36.
{{ח:תת|(ג)}} עתירה תיערך לפי הוראות אלה; דוגמה לעתירה תפורסם באתר המרשתת של ועדת הבחירות המרכזית; העובדות שבעתירה יאומתו בתצהיר אשר יצורף אליה; בתצהיר תהיה הפרדה בין עובדות שהן בידיעתו האישית של המצהיר לבין עובדות הנכונות לפי מיטב ידיעתו ואמונתו, שלגביהן יציין את מקור ידיעתו ואמונתו.

{{ח:סעיף|3|צירוף מסמכים}}
{{ח:תת|(א)}} לכל עותק של העתירה יצורף צילום של התעמולה נושא העתירה, אם ניתן להשיגו בשקידה סבירה, ושל כל מסמך אחר שהעותר מסתמך עליו המצוי ברשותו.
{{ח:תת|(ב)}} לא צורף מסמך כאמור לעתירה, אף שהוא מצוי ברשות העותר, לא יסתמך עליו בעל דין בדיון בעתירה אלא ברשות היושב ראש.

{{ח:סעיף|4|הגשת מסמך ליושב ראש}}
{{ח:תת|(א)}} ראה היושב ראש כי מסמך דרוש לשם הכרעה בעניין שלפניו, רשאי הוא להורות לבעל הדין שהמסמך ברשותו להגישו במועד שיורה.
{{ח:תת|(ב)}} בעל הדין יגיש את המסמך ליושב ראש ולבעלי הדין האחרים; בעלי הדין רשאים להגיש את הערותיהם בכתב, ככל שהדבר נובע מהגשת המסמך, במועד שהורה לכך היושב ראש.
{{ח:תת|(ג)}} התנגד בעל הדין להגשת המסמך, יודיע ליושב ראש, במועד שהורה לו על כך, את טעמי התנגדותו.
{{ח:תת|(ד)}} החליט היושב ראש לדחות את ההתנגדות, יחולו הוראות סעיף קטן (ב).
{{ח:תת|(ה)}} לא יורה יושב הראש על מסירת מידע או מסמכים העלולים לפגוע בזכויות צד שלישי, אלא לאחר שנתן לצד השלישי הזדמנות להשמיע את טענותיו, בדרך שיורה.
{{ח:תת|(ו)}} החובה למסור מידע ומסמכים לפי סעיף זה כפופה לסייגים ולהוראות לעניין גילוי מידע ומסמכים לפי כל דין; ולעניין בעל דין שהוא רשות ציבורית כהגדרתה {{ח:חיצוני|חוק חופש המידע|בחוק חופש המידע}}, לרבות הסייגים למסירת מידע הקבועים {{ח:חיצוני|חוק חופש המידע|בחוק חופש המידע}}, בשינויים המחויבים.
{{ח:תת|(ז)}} הועלתה טענה בדבר סייג או חיסיון כאמור בסעיף קטן (ו) לגבי גילוי מידע או מסמך, רשאי היושב ראש לקיים את הדיון לפי סעיף זה בדלתיים סגורות, וכן רשאי היושב ראש לקבל את המידע או המסמך המבוקשים, לעיין בהם, ולקבל הסברים מנציג היועץ המשפטי לממשלה או מנציג הרשות הנוגעת בדבר, אף בהעדר שאר בעלי הדין.
{{ח:תת|(ח)}} הוצאה לגבי מידע או מסמך תעודת חיסיון לפי {{ח:חיצוני|פקודת הראיות#סעיף 44|סעיף 44 לפקודת הראיות}}, יחולו {{ח:חיצוני|פקודת הראיות#סעיף 44|סעיפים 44}} {{ח:חיצוני|פקודת הראיות#סעיף 46|ו־46 לפקודה האמורה}}.

{{ח:סעיף|5|המשיבים לעתירה}}
{{ח:תת|(א)}} המשיבים לעתירה יהיו כל אלה:
{{ח:תתת|(1)}} המועמד, הסיעה או רשימת המועמדים שבעדם נערכה, או תיערך התעמולה נושא העתירה, או שכלפיהם תבוצע העבירה, לפי העניין;
{{ח:תתת|(2)}} היוזם לפרסום התעמולה או מבצע העבירה, אם אינו המשיב האמור בפסקה (1);
{{ח:תתת|(3)}} כל מי שעלול להיפגע מקבלת העתירה.
{{ח:תת|(ב)}} היושב ראש, רשאי, בכל שלב, להורות על מחיקת עתירה אם לא צורף משיב ראוי, או להורות על צירופו של עותר או משיב, וכן על מחיקת משיב או עותר שצורף לעתירה.
{{ח:תת|(ג)}} נוגע בדבר והיועץ המשפטי לממשלה רשאים לבקש להצטרף, בכל שלב, ובאישור היושב ראש, כמשיבים לעתירה.

{{ח:סעיף|6|המצאת עתירה למשיבים|תיקון: תשפ״ה}}
{{ח:ת}} עותר ימציא למשיבים, במישרין, עותק של העתירה והמסמכים שצורפו אליה לפי {{ח:פנימי|סעיף 3|סעיף 3}} ויגיש למזכירות הוועדה אישורים על המצאת העתירה לכל המשיבים; היושב ראש רשאי להחליט, אם ראה כי נסיבות העניין מחייבות שלא להשהות את הטיפול בעתירה שלפניו, כי תימסר למשיבים הודעה טלפונית או באמצעי אחר שיקבע יושב הראש על הגשת העתירה ודבר תוכנה, והדבר יאומת בתצהיר שיגיש העותר למזכירות הוועדה.

{{ח:סעיף|7|רישום וניתוב עתירה}}
{{ח:ת}} הוגשה עתירה, תובא, בלא דיחוי, לעיון יושב ראש הוועדה המרכזית או עובד בכיר שהסמיך לכך והוא רשאי –
{{ח:תת|(1)}} לקבלה לרישום במזכירות הוועדה;
{{ח:תת|(2)}} שלא לקבלה לרישום, אם מצא שלא מתקיימות בה הוראות {{ח:פנימי|סעיף 2|סעיפים 2}}, {{ח:פנימי|סעיף 3|3}}, {{ח:פנימי|סעיף 5|5}} {{ח:פנימי|סעיף 6|ו־6}}, אלא שהעותר, או המשיב, לפי העניין, רשאים לבקש שיושב ראש הוועדה המרכזית, או יושב ראש ועדה אזורית שהוא הסמיך לכך, יחליט בשאלה אם בעתירה או בתשובה מתקיימות ההוראות האמורות או לא, והחלטתו תהיה סופית ומכרעת;
{{ח:תת|(3)}} התקבלה עתירה לרישום כאמור בפסקה (1) תועבר לעיון היושב ראש המוסמך לדון בה, אלא שהעותר או המשיב, לפי העניין, רשאים לבקש שיושב ראש הוועדה המרכזית, או יושב ראש ועדה אזורית שהוא הסמיך לכך, יחליט בשאלה אם הועברה העתירה ליושב הראש המוסמך, והחלטתו תהיה סופית ומכרעת.

{{ח:סעיף|8|עיון בעתירה}}
{{ח:ת}} עתירה שהתקבלה לרישום תובא, בהקדם האפשרי, לעיון היושב ראש המוסמך לדון בה, והוא רשאי –
{{ח:תת|(1)}} למחוק או לדחות עתירה – כולה או מקצתה – על הסף, על פי כתב העתירה בלבד או לאחר שקיבל כתב תשובה, אם לכאורה אינה מגלה עילה למתן צו.
{{ח:תת|(2)}} להורות לעותר להגיש תצהיר משלים או הודעה משלימה בעניינים שהורה, או להגיש נוסח מתוקן של העתירה באופן שהורה;
{{ח:תת|(3)}} להורות שמשיב יגיש כתב תשובה לפי {{ח:פנימי|סעיף 9|סעיף 9}} (להלן – כתב תשובה), ורשאי הוא להגדיר את העניינים הטעונים תשובה;
{{ח:תת|(4)}} להורות כי יתקיים דיון בעתירה במעמד הצדדים (להלן – דיון מוקדם), ומשעשה כן, יגישו המשיבים עיקרי טיעון לעתירה או לעניינים שהורה (להלן – עיקרי הטיעון); עיקרי הטיעון יוגשו למזכירות הוועדה ויומצאו לשאר בעלי הדין במועד שהחליט עליו היושב ראש; לא הוחלט על מועד, יוגשו עיקרי הטיעון למזכירות הוועדה ויומצאו לשאר בעלי הדין לא יאוחר מארבעה ימים לפני מועד הדיון.

{{ח:סעיף|9|כתב תשובה|תיקון: תשפ״ה}}
{{ח:תת|(א)}} הורה היושב ראש על הגשת כתב תשובה לעתירה, יוגש כתב התשובה בתוך ארבעה ימים מיום החלטתו, בכפוף לאמור {{ח:פנימי|סעיף 8|בסעיף 8(4)}}, אם לא החליט היושב ראש על מועד אחר; המועד להמצאת התשובה בכתב יהיה לא יאוחר מהשעה 14:00 בצוהרי היום האחרון שבו ניתן להגיש את התשובה.
{{ח:תת|(ב)}} בכתב התשובה יפורטו אלה:
{{ח:תתת|(1)}} שם המשיב, מספר זהותו ומענו להמצאת כתבי בי־דין, לרבות מספר טלפון, מספר טלפון נייד, מספר פקסימילה וכתובת דואר אלקטרוני, ואם הוא מיוצג – שם בא כוחו ופרטיו כאמור;
{{ח:תתת|(2)}} תמצית הנימוקים שבעובדה ושבחוק שעליהם מתבססת התשובה;
{{ח:תתת|(3)}} עמדת המשיב לגבי הסעד המבוקש בעתירה;
{{ח:תתת|(4)}} כתב תשובה ייערך לפי הוראות אלה; דוגמה לכתב תשובה תפורסם באתר המרשתת של ועדת הבחירות המרכזית; העובדות שבכתב התשובה יאומתו בתצהיר אשר יצורף אליו כאמור {{ח:פנימי|סעיף 2|בסעיף 2(ג)}};
{{ח:תתת|(5)}} לכתב תשובה יצורפו, ככל שניתן, העתקים צילומיים של כל המסמכים הנוגעים לעניין;
{{ח:תתת|(6)}} משיב המבקש לצרף נספחים לכתב התשובה יצרף –
{{ח:תתתת|(א)}} לפני הנספח הראשון, תוכן עניינים שבו יפורטו ביחס לכל נספח: שם הנספח, הספרה שבה סומן ומספר העמוד של העמוד הראשון לנספח;
{{ח:תתתת|(ב)}} לפני כל אחד מהנספחים, דף מקדים שבראשו ובמרכזו יצוינו: שם הנספח, הספרה שבה סומן ומספר העמוד של העמוד הראשון של הנספח; הפרטים המצוינים בסעיף זה יירשמו בגופן ”David“, גודל 36;
{{ח:תתת|(7)}} משיב שלא הגיש כתב תשובה כאמור, לא יהיה רשאי להשמיע את טענותיו אלא ברשות היושב ראש.

{{ח:סעיף|10|צורת כתב טענות|תיקון: תשפ״ב}}
{{ח:ת}} עתירה, כתב תשובה וכל מסמך אחר המוגש במסגרת הליך לפני היושב ראש יוגשו בצורה שבה מגישים כתבי טענות לבית משפט לפי {{ח:חיצוני|תקנות סדר הדין האזרחי#פרק ג סימן א|סימן א׳ לפרק ג׳ בחלק ב׳ לתקנות סדר הדין האזרחי}}, בשינויים המחויבים, ובשינויים שעליהם יורה יושב ראש הוועדה המרכזית, אם ראה שהתקיימו נסיבות המצדיקות לעשות כן.

{{ח:סעיף|11|הגשת כתב תשובה ועיקרי טיעון}}
{{ח:ת}} על הגשת כתב תשובה ועיקרי טיעון יחולו {{ח:פנימי|סעיף 2|סעיפים 2(א)}}, {{ח:פנימי|סעיף 6|6}} {{ח:פנימי|סעיף 7|ו־7}}, בשינויים המחויבים.

{{ח:סעיף|12|ראיות}}
{{ח:תת|(א)}} הדיון בעתירה יהיה על פי ראיות שיובאו בתצהירים בכתב, זולת אם החליט היושב ראש, לפי שיקול דעתו להתיר חקירת מצהיר של בעל הדין שכנגד, אם ראה כי הדבר דרוש לשם הכרעה בעתירה; החליט היושב ראש להתיר חקירה כאמור – יורה את דרך חקירת המצהיר, ורשאי הוא להורות כי חקירת המצהיר תיעשה בדרך של שאלונים בכתב, או בדרך של בקשת פרטים נוספים, כפי שיורה.
{{ח:תת|(ב)}} לא התייצב המצהיר לפי החלטת היושב ראש, או לא השיב לחקירתו באופן שהורה היושב ראש לפי סעיף קטן (א), לא ישמש תצהירו ראיה אלא ברשות היושב ראש.

{{ח:סעיף|13|הכרעה בעתירה}}
{{ח:תת|(א)}} היושב ראש רשאי להחליט בעתירה על יסוד העתירה וכתב התשובה בלבד, או על יסוד דיון במעמד הצדדים.
{{ח:תת|(ב)}} ראה היושב ראש מקום לברר את העתירה בדיון לפניו, רשאי הוא להורות על מועד לדיון בעתירה במעמד הצדדים.
{{ח:תת|(ג)}} היושב ראש רשאי לתת צו ארעי על יסוד העתירה בלבד, או על יסוד העתירה והתשובה; ומשנתן צו ארעי כאמור, יציין בו מועד למתן תגובה של המשיב או לדיון במעמד הצדדים בהקדם האפשרי.

{{ח:סעיף|14|סדר הטיעון}}
{{ח:ת}} החליט היושב ראש על קיום דיון לפניו, סדר הדיון יהיה כלהלן:
{{ח:תת|(1)}} העותר יטען תחילה והמשיב יטען אחריו, זולת אם הורה היושב ראש על סדר טיעון אחר; היו כמה עותרים או כמה משיבים, יורה היושב ראש את סדר הטיעון ביניהם;
{{ח:תת|(2)}} היושב ראש רשאי להתיר לבעל דין טיעון נוסף בתשובה לטענות בעל הדין שכנגד;
{{ח:תת|(3)}} התיר היושב ראש חקירת מצהיר או חקירת עד שאינו מצהיר, והורה שהחקירה תיערך בדיון לפניו, תיערך חקירתו לפני שמיעת טענות בעלי הדין, ואולם רשאי היושב ראש, אם ראה טעם לכך, להתיר חקירת מצהיר בשלב אחר של הדיון; המצהיר מטעם העותר ייחקר תחילה, זולת אם הורה היושב ראש על סדר אחר; היו כמה עותרים או כמה משיבים, יורה היושב ראש את סדר חקירת המצהירים ביניהם;
{{ח:תת|(4)}} היושב ראש רשאי להורות על השלמת טיעונים בכתב בעניינים שיורה, במקום טיעון בעל פה.

{{ח:סעיף|15|דיון דחוף}}
{{ח:ת}} ראה היושב ראש כי נסיבות העניין מחייבות שלא להשהות את הדיון בעתירה שלפניו, רשאי הוא לדון בה בדחיפות בסטייה מהוראות אלה, ככל הנדרש.

{{ח:סעיף|16|החלטה}}
{{ח:תת|(א)}} בהחלטתו מוסמך היושב ראש לדחות את העתירה או לקבלה – כולה, מקצתה או בשינויים וכן רשאי הוא להורות בדבר הוצאות לפי {{ח:חיצוני|חוק הבחירות (דרכי תעמולה)#סעיף 17ד|סעיפים 17ד(ד)}} {{ח:חיצוני|חוק הבחירות (דרכי תעמולה)#סעיף 17ה|או 17ה(ב) לחוק}} ועניינים אחרים הנגזרים מהחלטתו, לפי שיקול דעתו.
{{ח:תת|(ב)}} ההחלטה תימסר לעותר, למשיב ולכל נוגע בדבר ותפורסם באתר האינטרנט של הוועדה; נגעה ההחלטה לתעמולת בחירות לכנסת – תפיץ אותה מזכירות הוועדה בין כל חברי הוועדה המרכזית באמצעות דואר אלקטרוני.
{{ח:תת|(ג)}} החלטתו של יושב ראש הוועדה המרכזית בעתירה היא החלטה סופית.

{{ח:סעיף|17|ערר}}
{{ח:ת}} על החלטה של יושב ראש ועדה אזורית לפי {{ח:חיצוני|חוק הבחירות (דרכי תעמולה)#סעיף 17ד|סעיף 17ד לחוק}}, ניתן לערור בהתאם {{ח:חיצוני|חוק הבחירות (דרכי תעמולה)#סעיף 17ד|לסעיף 17ד(ג) לחוק}} לפני יושב ראש הוועדה המרכזית; ואולם לגבי החלטה שלא תינתן לגביה רשות ערעור בבית משפט, לפי {{ח:חיצוני|צו בתי המשפט (סוגי החלטות שלא תינתן בהן רשות ערעור)|צו בתי המשפט (סוגי החלטות שלא תינתן בהן רשות ערעור), התשס״ט–2009}}, ייכלל הערר במסגרת הערר על ההחלטה המסיימת את הדיון בעתירה.

{{ח:סעיף|18|המועד להגשת ערר}}
{{ח:תת|(א)}} ערר יוגש בתוך המועד שקבע היושב ראש בהחלטתו, לפי נסיבות העניין, ולא יאוחר משבעה ימים מיום שההחלטה פורסמה כדין, או מיום שהעורר קיבל הודעה עליה או מיום שנודע לעורר עליה, לפי המוקדם; לא נקבע מועד בהחלטה, יוגש ערר בתוך שבעה ימים כאמור.
{{ח:תת|(ב)}} יושב ראש הוועדה המרכזית רשאי להאריך את המועד שנקבע להגשת ערר כאמור בסעיף קטן (א), לאחר שנתן למשיב הזדמנות להגיב לבקשת ההארכה, אם ראה הצדקה לכך.

{{ח:סעיף|19|תוכן כתב הערר|תיקון: תשפ״ה}}
{{ח:ת}} כתב ערר ייערך לפי הוראות אלה; דוגמה לכתב ערר תפורסם באתר המרשתת של הוועדה המרכזית, וייכללו בכתב הערר כל אלה:
{{ח:תת|(1)}} שם העורר, מספר זהותו ומענו להמצאת כתבי בי־דין, לרבות מספר טלפון, מספר טלפון נייד, מספר פקסימילה וכתובת דואר אלקטרוני, ואם הוא מיוצג – שם בא כוחו ופרטיו כאמור;
{{ח:תת|(2)}} המשיבים ומענם להמצאת כתבי בי־דין, וכן הפרטים המפורטים בפסקה (1) לגבי כל אחד מהמשיבים, אם ניתן לבררם;
{{ח:תת|(3)}} פרטי יושב ראש הוועדה האזורית שעל החלטתו מוגש הערר ומספר התיק של העתירה שבה ניתנה;
{{ח:תת|(4)}} תיאור ההחלטה נושא הערר, מועד מתן ההחלטה והמועד שבו הומצאה לעורר, אם הומצאה, או ציון שההחלטה לא הומצאה;
{{ח:תת|(5)}} פירוט הנימוקים שבעובדה ושבחוק שעליהם מתבסס הערר;
{{ח:תת|(6)}} פירוט הסעד שמבקש העורר.

{{ח:סעיף|20|מסמכים שיש לצרפם לכתב הערר}}
{{ח:ת}} לכתב הערר יצורף העתק של החלטת יושב ראש הוועדה האזורית שעליה מוגש הערר, מאושר על ידי מזכירות הוועדה.

{{ח:סעיף|21|מסמכים שיש להמציאם למשיבים בערר}}
{{ח:ת}} אלה המסמכים שיש להמציא למשיבים בערר:
{{ח:תת|(1)}} עותק של כתב הערר;
{{ח:תת|(2)}} העתק ההחלטה שעליה עוררים.

{{ח:סעיף|22|נימוקי הערר}}
{{ח:ת}} כתב הערר יפרט בצורה תמציתית את נימוקי ההתנגדות להחלטה שעליה עוררים, שלא על דרך הוויכוח או הסיפור, ויציין כל נימוק במספר סידורי.

{{ח:סעיף|23|נימוקים שלא פורשו}}
{{ח:ת}} העורר לא יטען ולא יקבלו מפיו נימוק התנגדות שלא פורש בכתב הערר אלא ברשות יושב ראש הוועדה המרכזית, והיא לא תינתן אלא אם כן הראה טעם מספיק לכך; ואולם יושב ראש הוועדה המרכזית בבואו להחליט בערר לא יהיה מוגבל לנימוקי ההתנגדות שפורשו בכתב הערר או שנטענו לפניו.

{{ח:סעיף|24|מחיקת נימוקים ותיקונם}}
{{ח:ת}} כתב ערר ניתן לתיקון בכל עת שתיראה ליושב ראש הוועדה המרכזית, ורשאי הוא בכל עת להורות על מחיקתו או תיקונו של כל נימוק שבערר שאינו דרוש לעניין, או שהוא מביש או עלול להפריע לדיון הוגן או לסבכו או להשהותו.

{{ח:סעיף|25|משיבים בערר}}
{{ח:ת}} כל מי שהיה בעל דין בעתירה לפני יושב ראש הוועדה האזורית ואיננו עורר, יהיה משיב בערר.

{{ח:סעיף|26|צירוף משיבים}}
{{ח:ת}} יושב ראש הוועדה המרכזית רשאי להורות על צירוף משיב שלא היה בעל דין ולהמציא לו כתב ערר מתוקן, ורשאי הוא לדחות בינתיים את הדיון בערר, בתנאים שייראו לו צודקים, ורשאי יושב ראש הוועדה המרכזית לתת החלטה כאילו היה המשיב שצורף בעל דין מלכתחילה.

{{ח:סעיף|27|תחולת הוראות}}
{{ח:ת}} הוראות {{ח:פנימי|סעיף 2|סעיפים 2(א)}}, {{ח:פנימי|סעיף 4|4}} {{ח:פנימי|סעיף 6|ו־6 עד 16}} יחולו גם על עררים בשינויים המחויבים, ולעניין זה, כל מקום שנאמר באותן הוראות ”עותר“ – יקראו ”עורר“ ו”עתירה“ – יקראו ”ערר“.

{{ח:סעיף|28|הביצוע לא יעוכב}}
{{ח:ת}} הגשת ערר לא תעכב את ביצוע ההחלטה שעליה עוררים.

{{ח:סעיף|29|עיכוב ביצוע וסעד זמני}}
{{ח:תת|(א)}} היושב ראש רשאי להורות על עיכוב ביצועה של החלטה שנתן וכן על מתן סעד זמני בנוגע להחלטה כאמור, למועד שיקבע ובתנאים שייראו לו; זאת כל עוד לא הוגש ערר על ההחלטה.
{{ח:תת|(ב)}} הוגש ערר, יהיה יושב ראש הוועדה המרכזית רשאי להורות על עיכוב ביצועה של ההחלטה שהיא נושא הערר וכן על מתן סעד זמני בנוגע להחלטה כאמור, למועד שיורה ובתנאים שייראו לו.
{{ח:תת|(ג)}} הוראות {{ח:פנימי|סעיף 2|סעיפים 2}}, {{ח:פנימי|סעיף 3|3}}, {{ח:פנימי|סעיף 6|6}}, {{ח:פנימי|סעיף 7|7}} {{ח:פנימי|סעיף 13|ו־13}} יחולו לעניין בקשה והחלטה לעיכוב ביצוע וסעד זמני, בשינויים המחויבים.

{{ח:סעיף|30|הוצאות|תיקון: תשפ״ב}}
{{ח:ת}} על פסיקת הוצאות ותשלום שכר טרחת עורך דין שהיושב ראש רשאי לחייב בהם לפי {{ח:חיצוני|חוק הבחירות (דרכי תעמולה)#סעיף 17ד|סעיף 17ד(ד)}} {{ח:חיצוני|חוק הבחירות (דרכי תעמולה)#סעיף 17ה|או 17ה(ב) לחוק}}, לפי העניין, יחולו בשינויים המחויבים הוראות {{ח:חיצוני|תקנות סדר הדין האזרחי#פרק יח|פרק י״ח לתקנות סדר הדין האזרחי}}.

{{ח:סעיף|31|אי־התייצבות או אי־הגשת מסמכים לפי החלטת היושב ראש}}
{{ח:תת|(א)}} נמסרה הודעה בדבר דיון, רשאי היושב ראש –
{{ח:תתת|(1)}} אם לא התייצב איש מבעלי הדין – למחוק או לדחות את העתירה או לדחות את הדיון למועד אחר;
{{ח:תתת|(2)}} אם התייצב העותר והמשיב לא התייצב – לקיים דיון בעתירה בהעדר המשיב או לדחות את הדיון למועד אחר;
{{ח:תתת|(3)}} אם התייצב המשיב והעותר לא התייצב – למחוק או לדחות את העתירה או לדחות את הדיון למועד אחר.
{{ח:תת|(ב)}} ניתנה החלטה לפי סעיף זה, רשאי העותר או המשיב, לפי העניין, לבקש את ביטולה או שינויה בתוך ארבעה ימים מיום המצאתה, ורשאי היושב ראש שנתן את ההחלטה לבטלה או לשנותה בתנאים שייראו לו, ובין השאר לעניין הוצאות.
{{ח:תת|(ג)}} החליט היושב ראש כי על אחד מבעלי הדין להגיש כתב תשובה או עיקרי טיעון בהליך שלפניו, או הורה לאחד מבעלי הדין להשלים פרטים או טיעונים או להעמיד מצהיר לחקירה באמצעות שאלונים או באמצעות בקשת פרטים נוספים, והמסמכים לא הוגשו למזכירות הוועדה במועד שהורה עליו – יראו את בעל הדין שלא הגיש את המסמכים במועד כבעל דין שלא התייצב לדיון, ויחולו הוראות סעיפים קטנים (א) ו־(ב), בשינויים המחויבים.

{{ח:סעיף|32|פרוטוקול|תיקון: תשפ״ה}}
{{ח:ת}} נערך דיון לפני היושב ראש, יחולו ההוראות כלהלן:
{{ח:תת|(1)}} ינוהל פרוטוקול שישקף את כל הנאמר והמתרחש בדיון והנוגע לו, לרבות שאלות והערות היושב ראש, ואולם היושב ראש רשאי, בהסכמת בעלי הדין, לכלול בפרוטוקול את עיקרי הדברים שבדיון; היושב ראש יורה את דרך רישום הפרוטוקול ויכול שייערך גם בדרך של הקלטה ברשמקול או באופן אחר שיורה היושב ראש, ובלבד שפרוטוקול שנערך כאמור, יועלה על הכתב ויצורף לתיק העתירה או הערר, לפי העניין;
{{ח:תת|(2)}} היושב ראש רשאי להורות שלא יירשמו בפרוטוקול דברי גידוף, נאצה, השמצה או ביזוי, ובלבד ששוכנע כי אין טעם המצדיק את רישומם בפרוטוקול;
{{ח:תת|(3)}} בעל דין זכאי לקבל, בסמוך לאחר עריכתו, עותק של הפרוטוקול;
{{ח:תת|(4)}} היושב ראש רשאי, לפי בקשת בעל דין ולאחר שנתן לשאר בעלי הדין הזדמנות לטעון את טענותיהם, לתקן רישום בפרוטוקול כדי להעמידו על דיוקו; בעל דין רשאי להגיש בקשה לתקן רישום בפרוטוקול בתוך עשרה ימים מיום שהומצא לו הפרוטוקול;
{{ח:תת|(5)}} כתבי טענות וכל תעודה או מסמך שהוגשו בדיון ושהיושב ראש קיבל אותם, יצורפו לפרוטוקול ויהיו חלק ממנו, ואולם לעניין כתבי טענות, תעודה או מסמך שצורפו לפרוטוקול לא יחול האמור בפסקאות (2) ו־(4).

{{ח:סעיף|33|סטייה מהוראות}}
{{ח:ת}} היושב ראש רשאי לסטות מהוראות אלה בהיבטים דיוניים, ככל הנדרש, וכפי שיורה, אם נראה לו כי יעיל וצודק להורות על כך בנסיבות העניין, מטעמים שיירשמו.

{{ח:סעיף|34|העברת דיון בעתירה}}
{{ח:תת|(א)}} בקשה מטעם עותר להעברת דיון בעתירה ליושב ראש הוועדה המרכזית, לפי {{ח:חיצוני|חוק הבחירות (דרכי תעמולה)#סעיף 17ד|סעיף 17ד(ב) לחוק}}, תוגש עם הגשת העתירה.
{{ח:תת|(ב)}} בקשה להעברת דיון מטעם משיב או מטעם היועץ המשפטי לממשלה, תוגש בהקדם האפשרי; ציווה היושב ראש על הגשת כתב תשובה בלי לקיים דיון מוקדם בעתירה, תוגש הבקשה לא יאוחר מהמועד שנקבע להגשת כתב התשובה.
{{ח:תת|(ג)}} בקשה להעברת דיון תיערך בכתב, ויפורטו בה הנסיבות המצדיקות את העברת הדיון ליושב ראש הוועדה המרכזית.
{{ח:תת|(ד)}} החליט היושב ראש שהבקשה אינה מצריכה תגובה, ידחה אותה לאלתר.
{{ח:תת|(ה)}} החליט היושב ראש שהבקשה מצריכה תגובה, יבקש מבעלי הדין להגיב עליה, בכתב או בעל פה, במועד שיורה.
{{ח:תת|(ו)}} על אף האמור בסעיפי משנה (א) ו־(ב), רשאי היושב ראש, בכל שלב של הדיון, אם ראה הצדקה לכך –
{{ח:תתת|(1)}} להתיר לבעל דין או ליועץ המשפטי לממשלה להעלות בקשה להעברת הדיון, בכתב או בעל פה;
{{ח:תתת|(2)}} להחליט על העברת הדיון ליושב ראש הוועדה המרכזית, לאחר שהתקבלה תגובת בעלי הדין, בכתב או בעל פה;
{{ח:תתת|(3)}} לבקש התייחסות מטעם היועץ המשפטי לממשלה לשאלה אם מן הראוי להעביר את הדיון ליושב ראש הוועדה המרכזית.

{{ח:סעיף|35|פרסומים}}
{{ח:ת}} באתר האינטרנט של ועדת הבחירות המרכזית לכנסת יפורסמו –
{{ח:תת|(1)}} {{ח:חיצוני|חוק הבחירות (דרכי תעמולה)|החוק}} והוראות אלה;
{{ח:תת|(2)}} רשימת יושבי ראש הוועדות האזוריות וסמכותם המקומית;
{{ח:תת|(3)}} החלטות סופיות של יושבי ראש הוועדות האזוריות ויושב ראש הוועדה המרכזית לפי הוראות אלה, וכן החלטות ביניים שהיושב ראש ראה טעם לפרסמן.

{{ח:קטע2|תוספת|תוספת {{ח:הערה|(בוטלה)}}|תיקון: תשפ״ה}}

{{ח:חתימות|כ״ו באב התשע״ה (11 באוגוסט 2015)}}
* '''אסתר חיות'''
שופטת בית המשפט העליון יושבת ראש ועדת הבחירות המרכזית לכנסת ה־21
{{ח:סוגר}}
{{ח:סוף}}
[[קטגוריה:בוט חוקים]]